**ZAPISNIK**

16. (šesnaeste) sjednice Upravnog vijeća koja je održana u utorak, 25. veljače 2019. godine

s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 14,50 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Sjednici su također sudjelovale i:

* Ivana Rotim, ravnateljica Centra
* Petra Mlinarić, voditeljica računovodstva
* Sanja Tomac, tajnica Centra

Gospođa Sumrak pozdravlja sve prisutne, konstatira da je prisutno ukupno pet članova, da za današnju sjednicu postoji kvorum te da se sjednica može održati. Gospođa Sumrak čita predloženi Dnevni red sjednice:

1. Verifikacija zapisnika 15. sjednice

2. Donošenje odluke o imenovanju Povjerenstva za kvalitetu (izmjena prethodno donesene

odluke)

3. Donošenje Pravilnika o radu

4. Usvajanje Završnog računa za 2018. godinu

5. Dopuna Financijskog plana za 2019. godinu

6. Obavijest o promjeni iznosa naknade za članove Upravnog vijeća koji prisustvuju

sjednicama

7. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 15. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Tajnica podsjeća kako sukladno Zakonu o strukovnom obrazovanju odluku o imenovanju povjerenstva za praćenje i vrednovanje strukovnog obrazovanja (povjerenstva za kvalitetu) donosi tijelo upravljanja odnosno Upravno vijeće Centra.

Ravnateljica pojašnjava kako je potrebno imenovati novog člana te je **predložen učenik J.P.**

Ostali članovi povjerenstva su, prethodno imenovani članovi: mr. sc. Lilianu Kalčić Galeković iz Centra za odgoj i obrazovanje ''Dubrava'' iz reda dionika, Morana Franov, nastavnica; Goran Maduna, nastavnik; Ivica Prpić, nastavnik; Ani Županović, psihologinja i Z. B. , roditelj.

**Donosi se odluka kojom se imenuje jedan novi član povjerenstva za kvalitetu.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 3**

Tajnica pojašnjava kako nam je Ministarstvo za demografiju, obitelj, mlade i socijalnu politiku dostavilo odgovor vezano uz prijedlog Pravilnika o radu te čita naputke Ministarstva o izmjenama koje je potrebno uvrstiti u pravilnik, a koje su vezane uz novi Kolektivni ugovor za djelatnost socijalne skrbi koji je stupio na snagu u srpnju 2018. godine.

**Donosi se Pravilnik o radu Centra.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 4**

Voditeljica računovodstva obavještava prisutne o ostvarenim prihodima i rashodima Centra u 2018. godini. Pojašnjava kako u usporedbi s proteklim razdobljima nije bilo većih odstupanja.

Prikaz Financijskog izvještaja po stavkama voditeljica računovodstva prethodno je poslala članovima Upravnog vijeća.

**Usvaja se Završni račun za 2018. godinu. Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 5**

Voditeljica računovodstva izlaže razloge donošenja dopune Financijskog plana za 2019. godinu. Naime, dopuna se donosi zbog potrebe prilagodbe radnog mjesta za dva slijepa djelatnika Centra te će se sredstva namjenski utrošiti za tu svrhu. Također, dopuna se donosi i zbog sredstava koja je doznačio Hrvatski zavod za zapošljavanje zbog zapošljavanja pripravnika. Uz navedeno, Centru su doznačena i sredstva od organizatora projekta.

**Donosi se dopuna Financijskog plana za 2019. godinu. Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Također su jednoglasno donesene i odluke o kratkoročnim i privremenim beskamatnim pozajmicama iz vlastitih sredstava za plaćanje proračunskih rashoda i izdataka i Odluka o raspodijeli rezultata za 2018. godinu, a koje je voditeljica računovodstva prethodno pojasnila i čiji prijedlozi su prethodno poslani članovima mailom. Odluke su donesene sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 6**

Tajnica obavještava kako nam je stigla obavijest o izmjeni iznosa naknade za članove Upravnog vijeća koji prisustvuju na sjednicama Upravnog vijeća.

Predaje dopis predsjednici Upravnog vijeća koja čita nove, izmijenjene iznose – naknade za prisustvovanje sjednicama članovima Upravnog vijeća.

**Ad 7**

Pod točkom Razno nije bilo rasprave.

Sjednica završena u 14.50. sati.

**ZAPISNIK**

17. (sedamnaeste) sjednice Upravnog vijeća koja je održana u četvrtak, 13. lipnja 2019. godine s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 15,00 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Odsutan:

* Neven Tučkar, dr. sc., predstavnik Osnivača

Sjednici su također sudjelovale i:

* Ivana Rotim, ravnateljica Centra
* Ana Ujdur, mag. rehab. educ., zamjenica predsjednice Stručnog vijeća (prisutna pod točkom 3. dnevnog reda)
* Sanja Tomac, tajnica Centra

Gospođa Sumrak pozdravlja sve prisutne, konstatira da su prisutna ukupno četiri člana, da za današnju sjednicu postoji kvorum te da se sjednica može održati. Gospođa Sumrak čita predloženi Dnevni red sjednice:

1. Verifikacija zapisnika 16. sjednice

2. Izvješće ravnateljice o aktualnostima u Centru

3. Izvješće predstavnice Stručnog vijeća s prijedlogom ocjenjivanja rada ravnateljice za 2018.

godinu

4. Prijedlog donošenja odluke o iznosu nagrade radnicima za odlazak u mirovinu te za kupnju

vijenca u slučajevima smrti radnika

5. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 16. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Ravnateljica Centra upoznaje članove Upravnog vijeća o tome kako je objekt u Nazorovoj preuzelo Ministarstvo državne imovine.

Ravnateljica obavještava i o početku radova na krovu dvorane, pripremi donacije poliklinike Bagatin, zahtjevu za zaštitu prava na tjedni odmor jedne djelatnice Centra, a koji je upućen ravnateljici i Upravnom vijeću Centra.

**Jednoglasno se, sa 4 glasa ''za'', 0 glasova ''protiv'' i 0 ''suzdržanih'' glasova donio odgovor djelatnici Centra** (a sukladno čl. 19. Kolektivnog ugovora za djelatnost socijalneskrbi po kojemu sepravo na plaćeni prekovremeni rad i dobivanje slobodnih dana međusobno isključuju.

Ravnateljica Centra dodaje i to da se pokrenuo postupak za omogućavanje asistenta u nastavi za učenicu srednje škole Centra.

**Ad 3**

Sjednici se pridružuje djelatnica Centra, Ana Ujdur, zamjenica predsjednice Stručnog vijeća Centra kako bi, ispred Stručnog vijeća, obrazložila prijedlog ocjene rada ravnateljice Centra za 2018. godinu.

Zamjenica predsjednice Stručnog vijeća ukratko se predstavlja te objašnjava tijek održanih sastanaka Stručnog vijeća s temom ocjene rada ravnateljice u prethodnoj kalendarskoj godini.

18. ožujka 2019. godine održana je sjednica užeg sastava Stručnog vijeća na kojoj je predložena ocjena rada ravnateljice ''naročito uspješna'', a nakon toga je predsjednica Stručnog vijeća sazvala i širi sastav Stručnog vijeća koji je potvrdio navedeni prijedlog ocjene.

**Zbog svega navedenog je prijedlog Stručnog vijeća da se ravnateljica za svoj rad u 2018. godini ocijeni sa ''naročito uspješna''.**

**Upravno vijeće suglasno je s prijedlogom ocjene te se jednoglasno donosi odluka da se ravnateljica za svoj rad u 2018. godinu ocijeni kao ''naročito uspješna''. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 4**

**Usvaja se odluka o sredstvima za vijenac za preminule djelatnike Centra u iznosu od 250,00 kn te iznosu od 500,00 kn za odlaske u mirovinu djelatnika Centra. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 5**

Pod točkom Razno nije bilo rasprave.

Sjednica završena u 15.00. sati.

**ZAPISNIK**

18. (osamnaeste) sjednice Upravnog vijeća koja je održana u petak, 27. 09. 2019. godine s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 15,00 sati.

**Sjednici su prisustvovali sljedeći članovi Upravnog vijeća:**

* dr. sc. Robert Holjevac, predstavnik Osnivača
* Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Odsutna:

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra

Sjednici su također sudjelovale i:

* Ivana Rotim, ravnateljica Centra
* Edita Goić, voditeljica financijsko-računovodstvenih poslova
* Sanja Tomac, tajnica Centra

Gospodin Holjevac, zamjenik predsjednice Upravnog vijeća, pozdravlja sve prisutne, konstatira da su prisutna ukupno četiri člana, da za današnju sjednicu postoji kvorum te da se sjednica može održati. Čita predloženi Dnevni red sjednice:

1. Verifikacija zapisnika 17. sjednice

2. Izvješće o realizaciji Godišnjeg plana i programa Centra za školsku godinu 2018./2019.

3. Donošenje Godišnjeg plana i programa i Kurikuluma Centra za školsku godinu 2019./20.

4. Donošenje Polugodišnjeg financijskog izvještaja

5. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti. Tajnica predlaže da se uz točku 3. Donošenje Godišnjeg plana i programa Centra za školsku godinu 2019./20. doda još i Donošenje izmjena Godišnjeg plana i programa iz razloga što u vrijeme pripreme i ispisivanja predloženog GPP-a nije bila poznata jedna činjenica, a radi se o novom djelatniku u Odjelu srednjoškolskog obrazovanja koji je zaposlen na određeno vrijeme na ½ radnog vremena zbog povećanog opsega posla. Također se predlaže i donošenje odluke o uvjetima i načinu upisa polaznika obrazovanja odraslih u Dnevni red današnje sjednice.

Članovi Upravnog vijeća jednoglasno prihvaćaju prijedlog i uvrštavaju Donošenje izmjena GPP-a i Donošenje izmjena Godišnjeg plana i programa te Donošenje Odluke.

**Ad 1**

**Zapisnik 17. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Ravnateljica ukratko obrazlaže realizaciju prošlogodišnjeg Godišnjeg plana i programa po odjelima te ističe kako je sve, uglavnom, realizirano.

Ravnateljica obavještava članove Upravnog vijeća o općem uspjehu učenika **srednje škole**, rezultatima državne mature koji su zadovoljavajući (ukupno 4 učenika je polagalo državnu maturu). Na posebni upit članova Upravnog vijeća o tome na koji način je polaganje mature prilagođeno učenicima srednje škole Centra, ravnateljica odgovara kako učenici imaju pravo na osobnog pomagača, produljenje vremena pisanja i sl.

Ravnateljica nastavlja i objašnjava kako se na **Odjelu za odgoj i rehabilitaciju mladih** planira pružanje socijalnih usluga za 35 korisnika, od kojih je 22 korisnika na smještaju, 8 na boravku, za 5 korisnika se pruža psihosocijalna podrška u ustanovi. U Godišnjem planu i programu pobliže su navedene aktivnosti psihosocijalne rehabilitacije kao i uključenost korisnika. U okviru aktivnosti na odjelu korisnici su uključeni i u dramsku grupu pod vodstvom vanjske suradnice.

Vezano za **Odjel izdavačke djelatnosti na uvećanom tisku i brajici** ravnateljica obavještava kako djelatnici odjela izrađuju udžbenike na brajici i uvećanom tisku za učenike koji se školuju u Centru i u redovnim školama, ali izrađuju i umnažaju materijale koji su potrebni za rad cijelog Centra.

Što se tiče **Dislocirane jedinice Zagreb** ravnateljica obavještava kako se programi i nadalje provode na lokaciji Filipovićeva 22d u Zagrebu, u nemogućnosti pronalaska primjerenijeg prostora. Ravnateljica pojašnjava i trenutnu situaciju s manjkom medicinskog osoblja zbog koje će korisnici iz DJ Zagreb odlaziti na spavanje u sjedište Centra kako bi im se pružila 24satna medicinska skrb.

Predstavnica radnika i voditeljica **Odjela integracije** dodaje kako na njenom odjelu, koji broji najviše korisnika, trenutno ima 286 korisnika, a primaju se i novi korisnici.

U proteklom razdoblju djelatnici Odjela integracije imali su ukupno 2241 obilazak po cijeloj Hrvatskoj te objašnjava koliki je bio broj po vrstama usluga (timskih procjena odrađeno je: 123). Djelatnici odjela odradili su i 23 seminara, a imali su i prezentacije na dvije konferencije, od kojih je bila jedna međunarodna (Sarajevo).Voditeljica Odjela integracije obavještava kako je Završni tjedan prošao dobro. Odjel raspolaže i trima novim vozilima (jedno vozilo od Poliklinike Bagatin – leasing te dva vozila od nadležnog ministarstva) koji su uvelike olakšali rad mobilnog tima.

Na **Odjelu prehrane i pomoćno-tehničkih poslova** u tijeku su kadrovske promjene jer će, u kratkom razdoblju, velik broj kuharica i čistačica te jedina pralja otići u mirovinu te ćemo zaposliti (a djelom već i jesmo) nove djelatnike/ice.

Članovi Upravnog vijeća primili su izvješće ravnateljice na znanje te joj zahvalili na svim obavijestima.

**Ad 3**

Ravnateljica izlaže Godišnji plan i program za 2019./20 godinu po odjelima.

Ističe kako se na odjelima, osim planova programa obrazovanja i socijalnih usluga planiraju i različite aktivnosti na korisnike Centra: izleti, posjete muzejima, kinima, kazalištima i sl.

Na Odjelu odgoja i psihosocijalne rehabilitacije mladih imamo ukupno 35 korisnika, od toga 22 koji koriste uslugu smještaja. Ravnateljica upoznaje članove Upravnog vijeća i sa suradnjom sa Centrom za odgoj i obrazovanje ''Slava Raškaj'' s kojima je dogovoren prijevoz za dva korisnika (petkom prevoze korisnike kući, a u nedjelju ih prevoze u Centar).

Na Odjelu za psihosocijalnu rehabilitaciju odraslih osoba ravnateljica pojašnjava dvije skupine korisnika: skupinu s višestrukim oštećenjima te skupinu odraslih, kasnije oslijepljelih korisnika.

Predstavnica radnika i voditeljica Odjela integracije pojašnjava problem sa prostorom u Splitu, o kojemu je bilo govora i na ranijim sjednicama. Što se tiče djelatnika, napominje kako će u idućem razdoblju biti nekoliko porodiljnih dopusta, a jedna djelatnica koristi pravo na rad s ½ radnog vremena jer je majka troje djece. Zbog propisa po kojemu prekovremeno mogu raditi majke s djecom do 3 godine starosti samo u slučaju da daju pisani pristanak na takav rad, voditeljica ističe, problem s manjkom radnika koji mogu putovati na udaljenija mjesta te im se mogu dodijeliti samo obilasci korisnika na bližim lokacijama. Također ističe kako na odjelu radi tiflotehničar koji dio radnog vremena obavlja poslove i na Odjelu za izdavačku djelatnost.

Voditeljica Odjela integracije ističe i velik broj prekovremenih sati koje ostvaruje djelatnici te ih većina djelatnika koristi kao slobodne dane.

Tajnica dodaje da se predložene Izmjene Godišnjeg plana i programa Centra za 2019./20. godinu, a koje se odnose na novog djelatnika koji je zaposlen na ½ radnog vremena i za razdoblje školske godine 2019./20.

Zapošljavanje djelatnika bilo je potrebno s obzirom na još jednog upisanog odraslog korisnika koji je upisao obrazovni program te zbog činjenice da nastavnici telefonističke skupine predmeta već imaju svoja zaduženja sukladno Pravilniku o normi.

Ravnateljica ukratko izlaže i Kurikulum Centra u kojemu su popisani ciljevi, aktivnosti i način vrednovanja.

**Upravno vijeće suglasno je s predloženim Godišnjim planom i programom za 2019./20 godinu, Izmjenama Godišnjeg plana i programa za 2019./20. godinu te s Kurikulom Centra za 2019./20. godinu i jednoglasno donose odluku o donošenju navedenih dokumenata. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Tajnica čita prijedlog odluke o uvjetima i načinu upisa novog polaznika programa obrazovanja odraslih. Odluka je prošla i prethodni postupak na sjednici Nastavničkog vijeća. Članovi Upravnog vijeća odluku donose jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 4**

Voditeljica financijsko-računovodstvenih poslova pozdravlja prisutne članove Upravnog vijeća te se ukratko predstavlja. Izlaže financijski izvještaj za prvih šest mjeseci tekuće kalendarske godine s osvrtom na iznose prihoda i rashoda po stavkama.

Voditeljica financijsko-računovodstvenih poslova ističe kako je iznos donacija, a u usporedbi s prijašnjim razdobljem bio manji, s obzirom na prošlogodišnju izdašnu donaciju Rotary cluba.

Od ostalih prihoda voditeljica ističe prihod od zakupa dvorane koja uvelike pomaže poslovanje Centra. U prostor dvorane se uložilo te su tako oličeni zidovi, nabavljena nova vrata na ulazu u dvoranu.

**Usvaja se polugodišnji financijski izvještaj. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 5**

Pod točkom Razno ravnateljica obavještava kako se izvješće o odrađenim prekovremenim satima ažurno i pravovremeno dostavljaju ministarstvu, ali kako za cijelu kalendarsku godinu još uvijek nisu isplaćeni.

Ravnateljica također obavještava i o tužbi koju je protiv Centra podnijela djelatnica Odjela srednjoškolskog obrazovanja, a radi isplate prekovremenih sati.

Obavještava članove Upravnog vijeća kako je, zajedno sa predsjednicom Upravnog vijeća, gospođom Đurđicom Sumrak prisustvovala sastanku na Ministarstvu za demografiju, obitelj, mlade i socijalnu politiku, a na koji ih je pozvala i koji je vodila nova ministrica gđa Vesna Bedeković.

Sjednica završena u 15.00. sati.

**ZAPISNIK**

19. (devetnaeste) sjednice Upravnog vijeća koja je održana u četvrtak, 19. 12. 2019. godine s početkom u 14,20 sati u sjedištu Centra za odgoj i obrazovanje ''Vinko Bek'' te je trajala do 15,00 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Anita Lukić, sv. spec. rane int. u ed. rehab., predstavnica radnika
* Odsutni: Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika

Sjednici su također sudjelovale i:

* Ivana Rotim, ravnateljica Centra
* Edita Goić, voditeljica financijsko-računovodstvenih poslova (pod točkom 3. i 4.)
* Sanja Tomac, tajnica Centra

Gospođa Sumrak, predsjednica Upravnog vijeća, pozdravlja sve prisutne, konstatira da su prisutna ukupno tri člana, da za današnju sjednicu postoji kvorum te se sjednica može održati. Čita predloženi Dnevni red sjednice:

1. Verifikacija zapisnika 18. sjednice
2. Izvješće ravnateljice o aktualnostima u Centru
3. Donošenje Prijedloga Financijskog plana za 2020. g. i projekcije za 2021. i 2022. g.
4. Izvješće ravnateljice o provedenom unutarnjem nadzoru u Centru
5. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 18. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 3 glasa ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Ravnateljica obavještava članove Upravnog vijeća kako su s plaćom za mjesec studeni 2019. godine radnicima Centra plaćeni i prekovremeni sati za razdoblje siječanj - studeni 2019. godine te se nada kako će se i nadalje isplaćivati redovito.

Ravnateljica obavještava i o donacijama poliklinike Bagatin (darovi korisnicima Centra za Božić) te planiranu akciju kojom se namjeravaju prikuiti sredstva koja se planira utrošiti za građevinske radove (popravke, ličenje zidova).

Također, u organizaciji Lions cluba Slavoljub Penkala 3. prosinca u Garden Breweryju održan je nastup stand up komičara Ivana Šarića kojim su se prikupljala sredstva za izradu didaktičkog pomagala ''Točka, crta, crtež'' koje je izradila naša djelatnica.

Zoran Predin održao je koncert u humanitarne svrhe za Centar.

Uz navedeno ravnateljica obavještava članove Centra o Danu Centra koji je održan 15. 10. 2019. godine te se nada kako će navedeno obilježavanje prerasti u tradiciju. Iduće godine je okrugla, 125. obljetnica Centra te je ravnateljica uputila dopis nadležnom ministarstvu sa zamolbom za pokroviteljstvo i financijsku podršku potrebnu za organiziranje znanstveno-stručnog skupa (koji je planiran u suradnji s Edukacijsko-rehabilitacijskim fakultetom) te koncerta isl.

Skup ENVITER-a (Europska mreža za edukaciju i istraživanja u području oštećenja vida) održan je od 30. rujna do 3. listopada te je Centar bio domaćin stručnjacima za područje oštećenja vida iz europskih zemalja.

Vezano za tužbe djelatnice Odjela srednjoškolskog obrazovanja ravnateljica navodi kako se prva tužba odnosi na rješenje o tjednom i godišnjem zaduženju, a druga tužba na isplatu prekovremenih sati počevši od 2015. godine. Prijedlog odvjetnika koji zastupa Centar pred sudom bio je da se povuče prva tužba, međutim djelatnica je to odbila učiniti te su oba postupka još uvijek u tijeku.

Natječaji za četiri radna mjesta na neodređeno vrijeme završeni su jučer. Radi se o radnim mjestima: nastavnik/ica informatike, kuhar/ica, čistač/ica, pralja/čistač-ica, koja ostaju upražnjena s 1. siječnja 2020. godine zbog odlazaka djelatnica u mirovinu. Za sve natječaje koji su objavljeni sukladno Kolektivnom ugovoru za djelatnost socijalne skrbi nadležno ministarstvo je poslalo suglasnosti pravovremeno te se planira da će novi djelatnici/e početi s radom u Centru početkom 2. obrazovnog razdoblja.

Članovi Upravnog vijeća primili su izvješće ravnateljice na znanje te joj zahvalili na svim obavijestima.

**Ad 3**

Voditeljica financijsko-računovodstvenih poslova obavještava kako se mijenjao oporezivi iznos za dnevnice.

Iznos materijalnih rashoda prilagođen je sukladno potrebama, većih promjena nema.

Međutim povećani su troškovi oglašavanja natječaje za radna mjesta (oglašavanje potrebe za radnim mjestima na neodređeno vrijeme dužni smo objaviti u Narodnim novinama za što se plaća naknada).

Također se, zbog povećanih računa za vodu pokušava otkriti razlog velikih iznosa računa odnosno istražiti iz kojeg razloga dolazi do veće potrošnje vode. Vodovod d.o.o. nas je obavijestio kako je s brojilom sve u redu, a da za sve ostalo nisu nadležni te je Centar dužan provjeriti eventualno puknuće cijevi.

Uz navedeno došlo je i do povećanja iznosa za edukaciju djelatnika.

**Prigovora na Financijski plan nije bilo te se jednoglasno, sa 3 glasa ''za'', 0 glasova ''protiv'' i 0 ''suzdržanih'' glasova usvojio isti kao i projekcije plana za 2021. i 2022. godinu.**

**Ad 4**

Ravnateljica obavještava o provedenim unutarnjim nadzorima za 2019. godinu:

Po obavljenoj kontroli skladišta (dokumentacije koju vodi skladištar i načinom skladištenja robe – prehrambenih namirnica i potrošnog materijala) povjerenstvo je bilo zadovoljno.

Kontrola potrošnje tonera provela se iz razloga što je utvrđeno kako je potrošnja tonera u posljednjem razdoblju bila veća te se kontroliralo sve urede/radna mjesta koja troše tonere. Utvrđeno je da je potrošnja uvjetovana velikim brojem tiskanih materijala.

Načelno su povjerenstva bila zadovoljna zatečenim stanjem te su predložila mjere za poboljšanje poslovanja u oba nadzora.

Nadzori se redovito provode sukladno odredbama Zakona o socijalnoj skrbi.

Za iduću godinu planira se provođenje nadzora u području vođenja pedagoške dokumentacije u osnovnoj i srednjoj školi Centra te provođenje anketa o zadovoljstvu korisnika i roditelja korisnika pruženim uslugama.

**Ad 5**

Ravnateljica obavještava o dva projekta u kojima sudjeluje Centar:

1. Infrastrukturni projekt za koji smo se javili i kojim će se financirati oprema koja je potrebna. U izradi popisa opreme sudjelovali su voditelji odjela.
2. ERASMUS projekt pod nazivom ''PsyCoVia'' – međunarodni projekt koji kreće u siječnju, a na kojem su se već kolegice iz Odjela odraslih Centra angažirale.

Sjednica završena u 15.00. sati.